Fának rohant egy Opel Zsédenynél (Frissítve)
A balesethez a sárvári hivatásos tűzoltók vonultak.
Frissítés:

Április 25. 14:52

Ketten súlyosan megsérültek abban a balesetben, ami csütörtök délután történt a 84-es úton, Zsédeny közelében.

Egy Opel haladt Hegyfalu felől Sárvár irányába, amikor a sofőr egy kamion előzésébe kezdett. A személyautó vezetője hirtelen tért vissza a sávjába a szemből érkező forgalom miatt, az autó „beszitált”, emiatt a sofőr elvesztette uralmát a jármű felett, a magas árokfalba, majd egy fának csapódott. Az autóban ketten utaztak, mindketten súlyosan megsérültek, a mentők kórházba szállították őket.

A mentés és a helyszínelés idején a forgalom váltakozó irányban, egy sávon haladhatott.

 

Április 25.13:38

Kollégánk jelentkezett be a helyszínről élő videóban:

A kora délutáni órákban fának ütközött egy személyautó a 84-es főúton, Zsédeny és Rábapaty között. A balesethez a sárvári hivatásos tűzoltókat riasztották, akik áramtalanították a járművet. Az első hírek szerint a balesetben ketten súlyosan megsérültek, őket a mentők ellátják – írja az Országos Katasztrófavédelmi Igazgatóság a honlapján.
Zsédeny baleset sárvár